rejauldu/bengali-wikipedia huggingface dataset:
ডান|থাম্ব|একটি মাউস এবং মাউসপ্যাড মাউসপ্যাড বা মাউসম্যাট হলো কম্পিউটার মাউস স্থাপন এবং সরানোর জন্য ব্যবহৃত একটি পৃষ্ঠ। মাউসপ্যাড সরাসরি টেবিলের উপর মাউস ব্যবহারের তুলনায় মাউসের ব্যবহারযোগ্যতা বৃদ্ধি করে, যার ফলে এটি সঠিকভাবে এবং কোনও বিড়বিড়তা ছাড়াই গতিবিধি পরিমাপ করতে পারে। কিছু মাউসপ্যাড কব্জির উপর প্যাডেড বিশ্রাম প্রদান করে এরগনোমিক্স বৃদ্ধি করে। ডান|থাম্ব|এঙ্গেলবার্টের ভিডিও থেকে মাউসট্রে স্ক্রিনশট ১৯৬৭ সালে ডগলাস এঙ্গেলবার্টের একটি উপস্থাপনার সময়, যেখানে মাউসের প্রকাশ্যে আত্মপ্রকাশ ঘটে,, final video এঙ্গেলবার্ট হারম্যান মিলারের ম্যাট পি. ব্রাউনের ডিজাইন করা একটি কন্ট্রোল কনসোল ব্যবহার করেছিলেন যার মধ্যে একটি কীবোর্ড এবং মাউসের জন্য একটি সাপোর্ট এরিয়া হিসেবে ব্যবহৃত একটি ইনসেট অংশ ছিল। , time: 1:12:35 কেলির মতে  এবং অ্যালেক্স প্যাংও বলেছেন, কেলি এক বছর পরে, ১৯৬৯ সালে প্রথম মাউসপ্যাড  তৈরি করেছিলেন।  আরমান্ডো এম. ফার্নান্দেজের ডিজাইন করা একটি মাউসপ্যাডের বিবরণ ১৯৭৯ সালে জেরক্স ডিসক্লোজার জার্নালে এই বিবরণ সহ প্রকাশিত হয়েছিল:  সিআরটি কার্সর কন্ট্রোল মেকানিজম প্যাড  ক্যাথোড রে টিউব (CRT) পয়েন্টার ব্যবহারের সুবিধার্থে এই বিশেষ প্যাডটি ডিজাইন করা হয়েছে। পয়েন্টারটি এমনভাবে কাজ করে যেখানে একটি ধাতব বল শক্ত পৃষ্ঠের উপর গড়িয়ে চলে। প্যাডটি একটি স্থিতিস্থাপক, রাবার সদৃশ স্তর (১২) দিয়ে তৈরি, যা একটি শক্ত বেস ম্যাটেরিয়াল (১৪)-এর সাথে সংযুক্ত থাকে। এই শক্ত বেসটি রাবার সদৃশ স্তরটিকে সমতল রাখে। বেসের বিপরীত পাশে চারটি ছোট রাবারের প্যাড (১৬) লাগানো থাকে, যা প্যাডটিকে টেবিলের মতো পৃষ্ঠে স্লিপ করা থেকে আটকায়।  — Xerox Disclosure Journal, ভলিউম ৪, নম্বর ৬, নভেম্বর/ডিসেম্বর ১৯৭৯   তথ্যসূত্র   বিষয়শ্রেণী:মার্কিন উদ্ভাবন বিষয়শ্রেণী:জাপানি ভাষার লেখা থাকা নিবন্ধ
খুলনা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। খুলনা পল্লী বিদ্যুৎ সমিতি খুলনা বিভাগের খুলনা জেলায় ০৪টি জোনাল অফিস, ০৩টি সাব-জোনাল অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। খুলনা পল্লী বিদ্যুৎ সমিতি নিবন্ধিত হয় ১৫ এপ্রিল, ২০০১ সালে এবং বানিজ্যিকভাবে বিদ্যুতায়িত হয় ৩০ এপ্রিল, ২০০০ সালে।    ইতিহাস  খুলনা পল্লী বিদ্যুৎ সমিতি এর যাত্রা শুরু হয় ২০০১ সালে। এ সমিতির অধীনে ৮টি উপজেলা, ৫৬টি ইউনিয়ন ও ৮৬৬টি গ্রাম রয়েছে। এর সদর দপ্তর খুলনা জেলার ঠিকরাবন্দতে অবস্থিত।    জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  ডুমুরিয়া জোনাল অফিস  সেনেরবাজার জোনাল অফিস  পাইকগাছা জোনাল অফিস  কয়রা জোনাল অফিস   সাব-জোনাল অফিস   দাকোপ সাব-জোনাল অফিস  তেরখাদা সাব-জোনাল অফিস   শাহপুর সাব-জোনাল অফিস   গ্রাহক সংখ্যা  খুলনা পল্লী বিদ্যুৎ সমিতির সাড়ে তিন লক্ষেরও বেশি আবাসিক গ্রাহক রয়েছে।    অন্যান্য তথ্য   মোট আয়তন: ১৯৬৫ বর্গ কিলোমিটার  সিস্টেম লস: ১১.৩৫% (মে, ২০২২ পর্যন্ত)  উপকেন্দ্রের সংখ্যা: ১৭টি  মোট নির্মিত লাইন: ৭৮২৯.৭৪২ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
বানারহাট ভারতের অঙ্গরাজ্য পশ্চিমবঙ্গের জলপাইগুড়ি বিভাগের অন্তর্গত জলপাইগুড়ি জেলার জলপাইগুড়ি সদর মহকুমার একটি সমষ্টি উন্নয়ন ব্লক তথা প্রশাসনিক একক।https://jalpaiguri.gov.in/bn/%E0%A6%AC%E0%A6%BE%E0%A6%A8%E0%A6%BE%E0%A6%B0%E0%A6%B9%E0%A6%BE%E0%A6%9F-%E0%A6%8F%E0%A6%B0-%E0%A6%AE%E0%A6%BE%E0%A6%A8%E0%A6%9A%E0%A6%BF%E0%A6%A4%E0%A7%8D%E0%A6%B0/  ইতিহাস thumb|২০২০ সালের পূর্বে বানারহাট ছিল ধূপগুড়ি ব্লকের অংশ ২০২০ সালের ১৫ই ডিসেম্বর তারিখে পূর্বতন ধূপগুড়ি ব্লকের সাতটি গ্রামপঞ্চায়েত তথা বানারহাট–১, বানারহাট–২, চামূর্চি, বিন্নাগুড়ি, শালবাড়ী –১, সাকোয়াঝোড়া–১ এবং ঝাড় আল্‌তাগ্রাম–২ নিয়ে নতুন বানারহাট ব্লকের সূচনা হয়।https://www.zeenews.india.com/bengali/state/there-has-been-an-issue-regarding-the-border-of-two-blocks-and-diana-river_472028.html/amp  ভূগোল বানারহাট ব্লক জলপাইগুড়ি জেলার উত্তর-পূর্ব দিকে অবস্থিত। ব্লকের পশ্চিম সীমানা বরাবর বয়ে গেছে উত্তর দিক থেকে যথাক্রমে চামূর্চি নদী, ডায়না নদী ও গিলাণ্ডি নদী আমার পূর্ব সীমানা রয়েছে দুটি পাহাড়ি নদী রেতি ও সুকৃতি। এছাড়া দক্ষিণ মধ্য ভাগে রয়েছে আড়ংভাসা নদী। ব্লকের উত্তর দিকে রয়েছে উঁচু-নিচু তারাই ভূমি, এই ভূমির চা চাষের জন্য উপযোগী এবং দক্ষিণ দিকে রয়েছে টিলাময় "ভাবর" জমি।  বানারহাট ব্লকের উত্তরে রয়েছে ভুটানের সামৎসে জেলা, পূর্ব দিকে রয়েছে আলিপুরদুয়ার জেলার মাদারীহাট-বীরপাড়া ও ওই জেলার ফালাকাটা ব্লক, দক্ষিণ দিকে রয়েছে ধূপগুড়ি ব্লক, দক্ষিণ-পশ্চিম দিকে রয়েছেন ময়নাগুড়ি ব্লক এবং পশ্চিম দিকে রয়েছে নাগরাকাটা ব্লক।  এই ব্লকে রয়েছে একটি পঞ্চায়েত সমিতি, ৭ টি গ্রাম পঞ্চায়েত, ১১৬ টি গ্রাম সংসদ, ৫২ টি মৌজা, ৫১ টি জনবসতিপূর্ণ গ্রাম এবং ৩ টি জনগণনা নগর। এই ব্লকটি বানারহাট পুলিশ থানার অধীনস্থ। ব্লকের সদর রয়েছে বানারহাটে।  দারিদ্রের হার ১৯৯৯-২০০০ সালের এনএসএস-এর ৫৫তম রাউন্ডের কেন্দ্রীয় নমুনা ডেটা ব্যবহার করে গ্রামীণ ও শহুরে এলাকায় মাথাপিছু খরচের একটি সমীক্ষার ভিত্তিতে, জলপাইগুড়ি জেলায় গ্রামীণ এলাকায় ৩৫.৭৩% এবং শহরে ৬১.৫৩% দারিদ্র্যের হার পাওয়া গেছে, যা তুলনামূলক উচ্চ। এলাকাটি এমন গুটিকয়েক জেলার মধ্যে পড়ত যেখানে শহুরে দারিদ্র্যের হার গ্রামীণ দারিদ্র্যের হারের চেয়ে বেশি ছিল।  বিশ্বব্যাংকের একটি রিপোর্ট অনুসারে, ২০১২ সালের হিসাবে জলপাইগুড়ি, বাঁকুড়া এবং পশ্চিম মেদিনীপুর জেলার জনসংখ্যার ২৬-৩১% ছিল দারিদ্র্যসীমার নীচে। পশ্চিমবঙ্গে তুলনামূলকভাবে উচ্চ স্তরের দারিদ্র্য পরিলক্ষিত হয়, যাতে গড় জনসংখ্যার ২০% ছিল দারিদ্র্যসীমার নিচে।  তথ্যসূত্র  বিষয়শ্রেণী:জলপাইগুড়ি জেলার সমষ্টি উন্নয়ন ব্লক
প্যারিস শার্ল দ্য গোল বিমানবন্দর (, ) ফ্রান্সের বৃহত্তম আন্তর্জাতিক বিমানবন্দর এবং ইউরোপের দ্বিতীয় ব্যস্ততম বিমানবন্দর। ১৯৭৪ সালে খোলা হয়, এটি প্যারিসের উত্তর-পূর্বে ২৩ কিলোমিটার (১৪ মাইল) দূরে রোসি-এন-ফ্রান্সে অবস্থিত। রাষ্ট্রনায়ক শার্ল দ্য গোল (১৮৯০-১৯৭০) এর নামানুসারে বিমানবন্দরটির নামকরণ রাখা হয়।  শার্ল দ্য গোল বিমানবন্দরটি ভাল দোয়াজ, সেন-সাঁ-দ্যনি এবং সেন-এ-মার্ন নামক একাধিক কম্যুনের মধ্যে অবস্থিত। এটি এয়ার ফ্রান্স বিমান পরিবহন সংস্থার প্রধান কেন্দ্র এবং অন্যান্য উত্তরাধিকারী বিমান সংস্থার জন্য একটি গন্তব্য (স্টার অ্যালায়েন্স, ওয়ানওয়াল্ড এবং স্কাইটিম থেকে), পাশাপাশি স্বল্প ব্যয়যুক্ত বিমান সংস্থা ইজিজেট, ভুয়েলিং এবং নরওয়েজিয়ান এয়ার শাটলের কেন্দ্রস্থল হিসাবে কাজ করে। বিমানবন্দরটি প্যারিস অ্যারোপোর্ট ব্র্যান্ডের অধীনে গ্রুপ এডিপি দ্বারা পরিচালিত হয়।  ২০১৯ সালে, বিমানবন্দরটি প্রায় ৭ কোটি ৬১ লক্ষেরও বেশি যাত্রী এবং প্রায় ৪ লক্ষ ৯৮ হাজার উড়ান পরিচালনা করে, যা এটিকে যাত্রীসংখ্যার দিক থেকে বিশ্বের দশম ব্যস্ততম বিমানবন্দর এবং ইউরোপের দ্বিতীয় ব্যস্ততম বিমানবন্দরে (হিথ্রোর পরে) পরিণত করে। এছাড়াও শার্ল দ্য গোল ইউরোপীয় ইউনিয়নের মধ্যে ব্যস্ততম বিমানবন্দর। পণ্য পরিবহনের দিক থেকে বিমানবন্দরটি বিশ্বের দ্বাদশ ব্যস্ততম এবং ইউরোপের দ্বিতীয় ব্যস্ততম (ফ্রাঙ্কফুর্টের পরে); এখান দিয়ে ২০১২ সালে ২,১৫০,৯৫০ মেট্রিক টন মালামাল পরিবহন হয়েছিল।  ২০১৭ সালের হিসাবে অনুযায়ী বিমানবন্দরটি বিশ্বের বেশিরভাগ দেশে সরাসরি বিমান পরিচালনা করে এবং এখানে বিশ্বের সর্বাধিক সংখ্যক বিমানসংস্থার শাখা কার্যালয় রয়েছে। ২০১৮ সালের ১২ই ফেব্রুয়ারি তারিখ থেকে মার্ক উয়ালা বিমানবন্দরের পরিচালক হিসেবে দায়িত্ব পালন করছেন।   অবস্থান  প্যারিস শার্ল দ্য গোল বিমানবন্দর ৩২.৩৮ বর্গকিলোমিটার (১২.৫০ বর্গ মাইল) এলাকা জুড়ে গড়ে উঠেছে। টার্মিনাল এবং ধাবনপথগুলি (রানওয়ে) গণনায় নিয়ে বিমানবন্দর অঞ্চলটি তিনটি দেপার্ত্যমঁ (জেলা) এবং ছয়টি কম্যুনের (শহর বা গ্রাম পর্যায়ের প্রশাসনিক বিভাগ) মধ্যে বিস্তৃত।  তথ্যসূত্র  বহিঃসংযোগ  আয়েরোপর দ্য পারি (Aéroports de Paris) (দাপ্তরিক ওয়েবসাইট) (ইংরেজি)  আয়েরোপর দ্য পারি শার্ল দ্য গোল (উ্যনিওঁ দে জায়েরোপর ফ্রঁসে Union des Aéroports Français) (ফরাসি)  বিষয়শ্রেণী:ফ্রান্সের বিমানবন্দর বিষয়শ্রেণী:১৯৭৪-এ ফ্রান্সে প্রতিষ্ঠিত বিষয়শ্রেণী:১৯৭৪-এ প্রতিষ্ঠিত বিমানবন্দর
থাম্ব|262x262পিক্সেল|১৯৯৯ সংবাদ সম্মেলন, যেখানে ব্লুমবার্গকে নাসা অ্যাস্ট্রোবায়োলজি ইনস্টিটিউটের প্রথম পরিচালক হিসাবে নিয়োগ দেওয়া হয়েছিল বারুক স্যামুয়েল ব্লুমবার্গ একজন মার্কিন চিকিৎসক। তিনি ১৯৭৬ সালে চিকিৎসাবিজ্ঞানে নোবেল পুরস্কার লাভ করেন। ব্লামবার্গ হেপাটাইটিস বি ভাইরাস শনাক্ত করেন এবং পরবর্তীতে এর রোগনির্ণয় পরীক্ষা উদ্ভাবন এবং টিকা তৈরি করেন।   জীবনী  ব্লুমবার্গ ১৯২৫ সালের ২৮ জুলাই নিউ ইয়র্কের ব্রুকলিনে জন্মগ্রহণ করেন। তিনি ফার রকঅ্যাওয়ে হাই স্কুল এ পড়াশোনা করেন। তিনি নিউ ইয়র্কের ইউনিয়ন কলেজ থেকে ১৯৪৬ সালে সম্মানসহ গ্র্যাজুয়েট হন। তিনি কলাম্বিয়া ইউনিভার্সিটি কলেজ অব ফিজিশিয়ান্স অ্যান্ড সার্জন্স থেকে ১৯৫১ সালে ডক্টর অব মেডিসিন ডিগ্রি অর্জন করেন। তিনি ১৯৫৭ সালে পিএইচডি ডিগ্রি অর্জন করেন। তিনি ১৯৬৪ সালে ফক্স চেজ ক্যান্সার সেন্টার এর সদস্য হন। তিনি ১৯৭৭ সালে পেন্সিলভেনিয়া বিশ্ববিদ্যালয় এ শিক্ষকতা শুরু করেন। তিনি ১৯৮৯ থেকে ১৯৯৪ সাল পর্যন্ত ব্যালিয়ল কলেজ, অক্সফোর্ড এর মাস্টার ছিলেন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০১১-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন চিকিৎসক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন অর্থোডক্স ইহুদি বিষয়শ্রেণী:মার্কিন বংশাণুবিদ বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
উসমান (এছাড়াও ওসমান ) হল একটি আরবি পুরুষ প্রদত্ত নাম Origin of the name USMAN Names এর সাধারণ অর্থ "জ্ঞানী, সবচেয়ে শক্তিশালী, স্বজ্ঞাত" এবং এটি মুসলমানদের মধ্যে প্রদত্ত নাম হিসাবে বেশ জনপ্রিয়। এটি ওসমান বা উসমান হিসাবেও ফারসি, বসনিয়ান, তুর্কি, উর্দু এবং কিছু আরবি উপভাষায় রূপান্তরিত হয়, এটি পদবি হিসাবেও ব্যবহৃত হয়। এটি জার্মান উৎসের একটি সাধারণ নাম।German name Othman Baby Names    প্রদত্ত নাম  নিম্নলিখিত লোকেরা এই নামটি ভাগ করে:   উসমান ইবনে আফফান, তৃতীয় খুলাফায়ে রাশেদীন খলিফা এবং হযরত মুহাম্মাদ স, এর জামাই ;  আবু বকরের পিতা উসমান আবু কাহাফা  আলী ইবনে আবি তালিবের অন্যতম পুত্র উসমান আল-আসগর  আলী ইবনে আবী তালিবের অন্যতম পুত্র উসমান আল-আকবর  উসমান ইবনে নাইসা, নারবোনের বারবার নির্বাচিত মুসলিম গভর্নর।  উসমান আই, একজন মেরিনিড শাসক।  উসমান, একজন হাফসিদ শাসক।  প্রথম উসমান, উসমানীয় সাম্রাজ্যের শাসক।  উসমান ইবনে আলী (তিউনিসের বে), হুসাইনিদ রাজবংশের ষষ্ঠ নেতা এবং ১৮১৪ সালে সংক্ষেপে তিউনিশিয়ার শাসক।  ওসমান আল ওমায়ের, সৌদি বংশোদ্ভূত ব্রিটিশ ব্যবসায়ী, সাংবাদিক এবং সম্পাদক।  ওসমান সাট, মালয়েশিয়ার জোহর রাজ্যের প্রাক্তন মুখ্যমন্ত্রী।  ওসমান সেনাদজকি, প্রাক্তন সাংবাদিক এবং আলজেরিয়ার প্রধান সম্পাদক ছিলেন।   মাঝের নাম   সালাউদ্দিনের দ্বিতীয় পুত্র এবং মিশরের দ্বিতীয় আইয়ুবিদ সুলতান আল-আজিজ উসমান  মালয়েশিয়ার পর্যটনমন্ত্রী আজালিনা ওসমান সাইদ   উপাধি এবং অন্যান্য   আবদুল গণি ওথমান, মালয়েশিয়ার জোহর রাজ্যের বর্তমান মেন্টেরি বেসার  আবদুল্লাতিফ বিন আহমেদ আল ওথমান, সৌদি আরব জেনারেল ইনভেস্টমেন্ট অথরিটির (সাজিআইএ) গভর্নর  আরওয়া ওথম্যান , ইয়েমেনি লেখক, সাংবাদিক, মানবাধিকারকর্মী এবং প্রাক্তন সংস্কৃতিমন্ত্রী  তুয়ানকু সুলতান দ্বিতীয় ওসমান, প্রাক্তন সুলতান ডেলি  বারবারা উথম্যান, ব্যবসায়ী এবং ববিন জরির সমর্থক  উসমান ইবনে হুনাইফ, রাসূল সা, এর সঙ্গী  কামারু উসমান, মিশ্র মার্শাল আর্টিস্ট   কল্পকাহিনী   উসমান, ক্রিস্টোফার পাওলিনি বই উত্তরাধিকার একটি কাল্পনিক ঐতিহাসিক চরিত্র।   আরও দেখুন    উসমানীয় সাম্রাজ্য   তথ্যসূত্র   বিষয়শ্রেণী:আরবি ভাষার উপাধি বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
থাম্ব|গোড্ডা জেলায় ধানক্ষেত  গোড্ডা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা জ্যৈষ্ঠ ১৩৯০ বঙ্গাব্দে(১৭ই মে ১৯৮৩ খ্রিস্টাব্দে) পুর্বতন সাঁওতাল পরগনা জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর গোড্ডা শহরে অবস্থিত এবং গোড্ডা মহকুমা ও মহাগামা মহকুমা নিয়ে গঠিত৷  নামকরণ সংস্কৃৃত শব্দ গোড্ডার অর্থ পা, হাটু বা নিম্ন অংশ৷https://en.m.wiktionary.org/wiki/গুৰি অনুমান করা যায় রাজমহল পার্বত্য অঞ্চলে পাদদেশে অবস্থিত হওয়া থেকে এই নামটি এসেছে৷ জেলাসদরের নামে জেলাটির নামকরণ করা হয়েছে৷  ইতিহাস ঐতিহাসিক আন্দোলন ভূপ্রকৃৃতি অর্থনীতি অবস্থান জেলাটির উত্তরে বিহার রাজ্যের ভাগলপুর জেলা, উত্তর-পূর্বে (ঈশান) ঝাড়খণ্ড রাজ্যের সাহেবগঞ্জ জেলা, পূর্বে ঝাড়খণ্ড রাজ্যের সাহেবগঞ্জ জেলা ও ঝাড়খণ্ড রাজ্যের পাকুড় জেলা, দক্ষিণ-পূর্বে (অগ্নি) ঝাড়খণ্ড রাজ্যের পাকুড় জেলা, দক্ষিণে ঝাড়খণ্ড রাজ্যের দুমকা জেলা, দক্ষিণ পশ্চিমে (নৈঋত) বিহার রাজ্যের বাঁকা জেলা, পশ্চিমে ঝাড়খণ্ড রাজ্যের বাঁকা জেলা এবং উত্তর-পশ্চিমে (বায়ু) বিহার রাজ্যের ভাগলপুর জেলা অবস্থিত। https://www.mapsofindia.com/maps/jharkhand/tehsil/godda.html  জেলাটির আয়তন ২২৬৬ বর্গ কিমি। রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম। জেলার আয়তনের অনুপাত ঝাড়খণ্ড রাজ্যের ২.৮৪%।  ভাষা গোড্ডা জেলায় প্রচলিত ভাষাসমূহের পাইচিত্র তালিকা নিম্নরূপ -  ধর্ম জনসংখ্যার উপাত্ত মোট জনসংখ্যা ১০৪৭৯৩৯(২০০১ জনগণনা) ও  ১৩১৩৫৫১(২০১১ জনগণনা)৷https://www.census2011.co.in/census/district/100-godda.html  রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১২তম৷ ঝাড়খণ্ড রাজ্যের ৩.৯৮% লোক গোড্ডা জেলাতে বাস করেন৷ জেলার জনঘনত্ব ২০০১ সালে ৪৯৭ ছিলো এবং ২০১১ সালে তা বৃদ্ধি পেয়ে ৫৮০ হয়েছে৷   জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৩৫% , যা ১৯৯১-২০১১ সালের ২১.৬৮% বৃদ্ধির হারের থেকে বেশি৷   জেলাটিতে লিঙ্গানুপাত ২০১১ অনুযায়ী ৯৩৮(সমগ্র) এবং শিশু(০-৬ বৎ) লিঙ্গানুপাত ৯৬০৷  নদনদী পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃতি শিক্ষা জেলাটির স্বাক্ষরতা হার ৪৩.১৩%(২০০১) তথা ৫৬.৪০%(২০১১)৷ পুরুষ স্বাক্ষরতার হার ৫৭.৫২%(২০০১) তথা ৬৭.৮৪%(২০১১)৷ নারী স্বাক্ষরতার হার ২৭.৩৯%(২০০১) তথা ৪৪.১৪% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪১%৷  প্রশাসনিক বিভাগ সীমান্ত বিশিষ্ট ব্যক্তিবর্গ  তথ্যসূত্র  বিষয়শ্রেণী:গোড্ডা জেলা বিষয়শ্রেণী:ঝাড়খণ্ডের জেলা
কেভিন হ্যালেট (১৩ অক্টোবর ১৯২৯ – ১১ অক্টোবর ২০২১) ছিলেন একজন অস্ট্রেলীয় সাঁতারু।   তিনি ১৯৪৮ সালের গ্রীষ্মকালীন অলিম্পিকে পুরুষদের ২০০ মিটার ব্রেস্টস্ট্রোকে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ   বিষয়শ্রেণী:নিউ সাউথ ওয়েলসের পুরুষ ক্রীড়াবিদ বিষয়শ্রেণী:হান্টার রিজনের ব্যক্তিত্ব বিষয়শ্রেণী:অস্ট্রেলীয় পুরুষ ব্রেস্টস্ট্রোক সাঁতারু বিষয়শ্রেণী:জন্মস্থান অনুপস্থিত বিষয়শ্রেণী:অস্ট্রেলিয়ার অলিম্পিক সাঁতারু বিষয়শ্রেণী:২০২১-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
__TOC__  ২৩ মে ২০২২  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  "মোঃ জাহেদুল ইসলাম জাহিদ" একাউন্ট থেকে তৈরিকৃত প্রচারণামূলক ৯০'স ক্লাব লিমিটেড (90's Club Limited) পাতায় "Club 90" একাউন্ট থেকেও সম্পাদনা হয়। সবশেষ "লিপন জাহিদ" একাউন্টের ব্যবহারকারী পাতাতেও ৯০'স ক্লাব লিমিটেড (90's Club Limited) সম্পর্কিত তথ্য যোগ করে। যা দ্বারা বুঝা যায় যে এরা একে অপরের সক। এবং ব্যবহারকারী পরীক্ষণেও বিষয়টি নিশ্চিত করা হলো, তবে লগ রাখার স্বার্থে তদন্ত পাতাটি তৈরি করলাম। রিয়াজ (আলাপ) ১৮:৫২, ২৩ মে ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  সবগুলো একাউন্টে বাধাদান করা হল।  রিয়াজ (আলাপ) ১৮:৫৫, ২৩ মে ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
আলীকদম সেনানিবাস বাংলাদেশের বান্দরবান জেলার আলীকদম উপজেলায় অবস্থিত একটি সেনানিবাস। এখানে বাংলাদেশ সেনাবাহিনীর ৯৭ পদাতিক ব্রিগেড, পদাতিক ব্যাটালিয়ন ৩৯ বীর এবং আলীকদম সেনা জোন এর সদরদপ্তর অবস্থিত।  এটি পার্বত্য চট্টগ্রাম এলাকায় অবস্থিত অনেকগুলো সেনানিবাসের অন্যতম। এই সেনানিবাসস্থ ইউনিটগুলো কক্সবাজারের রামু সেনানিবাসস্থ ১০ম পদাতিক ডিভিশন (বাংলাদেশ) কমান্ডের অধীন।  আলীকদম সেনানিবাসের জোন কমান্ডার হিসাবে দায়িত্বরত আছেন লে. কর্নেল মজনুর রহমান, পিএসসি এবং ৯৭ পদাতিক ব্রিগেড এর কমান্ডার ব্রিগেডিয়ার জেনারেল মনিরুল ইসলাম আকন্দ, পিএসসি।    শিক্ষা প্রতিষ্ঠান   আলীকদম ক্যান্টনমেন্ট পাবলিক স্কুল ও কলেজ   আরও দেখুন   বান্দরবান সেনানিবাস  আলীকদম উপজেলা   তথ্যসূত্র   বিষয়শ্রেণী:আলীকদম উপজেলা বিষয়শ্রেণী:বাংলাদেশের সেনানিবাস
থাম্ব|মারুতির শোরুম  মারুতি সুজুকি ইন্ডিয়া লিমিটেড (পূর্বে মারুতি উদ্যোগ লিমিটেড) হল জাপানী গাড়িপ্রস্তুতকারক সুজুকি মোটর কর্পোরেশনের ভারতীয় সহায়ক। ২০২২ সালের সেপ্টেম্বর পর্যন্ত ভারতীয় যাত্রীবাহী গাড়ির বাজারে কোম্পানিটির ৪২ শতাংশের শীর্ষস্থানীয় বাজারের শেয়ার ছিল।  ইতিহাস মারুতি উদ্যোগ লিমিটেড একটি যৌথ উদ্যোগ হিসাবে ১৯৮১ সালের ফেব্রুয়ারিতে ভারত সরকার সুজুকি মোটর কর্পোরেশনের সাথে একটি ছোট অংশীদার হিসাবে প্রতিষ্ঠিত হয়েছিল। ২০০৩ সালে ভারত সরকার তার বেশিরভাগ অংশীদারিত্ব সুজুকি মোটর কর্পোরেশনের কাছে বিক্রি করে এবং পরে ২০০৭ সালে কোম্পানি থেকে সম্পূর্ণভাবে প্রস্থান করে।Maruti Suzuki Corporate Information . Retrieved 2013-02-01.  তথ্যসূত্র  বহিঃসংযোগ  বিষয়শ্রেণী:১৯৮১-এ প্রতিষ্ঠিত ভারতীয় কোম্পানি বিষয়শ্রেণী:দিল্লি ভিত্তিক প্রস্তুতকারক কোম্পানি বিষয়শ্রেণী:ভারতের গাড়ি প্রস্তুতকারক বিষয়শ্রেণী:নয়াদিল্লি ভিত্তিক কোম্পানি বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:ভারতের সরকারি মালিকানাধীন প্রাক্তন কোম্পানি বিষয়শ্রেণী:নিফটি ৫০
ডান|100px রিভারভিউ থিয়েটার মার্কিন যুক্তরাষ্ট্রের মিনেসোটা অঙ্গরাজ্যের মিনিয়াপোলিস শহরের হাউই আবাসিক এলাকায় অবস্থিত একটি অভ্যন্তরীণ  চলচ্চিত্র প্রেক্ষাগৃহ। লিবেনবার্গ এবং কাপলান দ্বারা নকশাকৃত প্রেক্ষাগৃহটি ১৯৪৮ সালে প্রেক্ষাগৃহ মালিক বিল এবং সিডনি ভোক কর্তৃক তৈরি হয়। কিছু অত্যাধুনিক ধরনের প্রেক্ষাগৃহ তৈরির পর ভোক ভ্রাতৃদ্বয় ১৯৫৬ সালে রিভারভিউতে ফিরে আসেন এবং এটির লবির জায়গাটিকে উল্লেখযোগ্য পরিমাণে নবায়ন ও হালনাগাদ করেন। রিয়ারভিউ মিনিয়াপোলিস–সেইন্ট পল এলাকার টিকে থাকা গুটিকয়েক একক পর্দার চলচ্চিত্র প্রেক্ষাগৃহের একটি এবং সাধারণত ২ ডলার বা ৩ ডলার দিয়ে দ্বিতীয়বার চলা চলচ্চিত্রের পাশাপাশি অন্যান্য বিশেষ অনুষ্ঠান প্রদর্শন করে। ২০০০-এর দশকের প্রথম থেকে এটি সিটি পেজেস কর্তৃক এলাকার অন্যতম সেরা চলচ্চিত্র প্রেক্ষাগৃহ হিসেবে নিয়মিত স্বীকৃতি পেয়ে আসছে। (বাকি অংশ পড়ুন...)
শরীফ উদ্দিন চাকলাদার বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারক।   কর্মজীবন  চাকলাদার ১৯৯১ সালে বাংলাদেশের সহকারী অ্যাটর্নি জেনারেল ছিলেন।  চাকলাদার ১৯ জন বিচারকের মধ্যে একজন যিনি হাইকোর্ট বিভাগের রায়ের বিরুদ্ধে বাংলাদেশ সুপ্রিম কোর্টে একটি পিটিশন দাখিল করেছিলেন। রায়টি সরকারকে হাইকোর্টের ১০ জন বিচারককে পুনর্নিযুক্ত করার নির্দেশ দিয়েছিল, যাদের নিয়োগ বাংলাদেশ জাতীয়তাবাদী দলনিশ্চিত করেনি। ২০০৮ সালের অক্টোবরে, কাকরাইলের পার্ক এভিনিউতে জাজেস কমপ্লেক্সে চাকলাদারের বাসায় বোমা ফেলে রাখা হয়। চাকলাদারের বাসায় বোমা আবিষ্কারের পর, বাংলাদেশ সুপ্রিম কোর্ট আইনজীবী সমিতি আয়োজিত এক আলোচনা সভায় ব্যারিস্টার রফিক-উল হক বাংলাদেশ সুপ্রিম কোর্টে একজন মেজরের উপস্থিতির নিন্দা করেন। ২০০৮ সালের অক্টোবরে, চাকলাদার ও বিচারপতি ইমদাদুল হক আজাদকে তত্ত্বাবধায়ক সরকার কর্তৃক আটক ১০০ জনেরও বেশি রাজনীতিবিদকে জামিন দেওয়ার পর ফৌজদারি মামলার বিচারাধীন বেঞ্চ থেকে মৃত্যুদণ্ডের একটি বেঞ্চে স্থানান্তর করা হয়েছিল।  ২০১৪ সালের ফেব্রুয়ারীতে, চাকলাদার এবং বিচারপতি একেএম শহীদুল হক, একজন মন্ত্রী যমুনা ব্যাংক লিমিটেডের একটি ব্যাংক ঋণ মামলার একটির পক্ষের আনুকূল্যে থাকতে অনুরোধ করায় মামলার শুনানি করতে অস্বীকার করেন। পরবর্তীতে বাংলাদেশ সুপ্রিম কোর্ট আইনজীবী সমিতি সরকারের ওই মন্ত্রীর পদত্যাগের আহ্বান জানায়। ২০১৪ সালের ২৫ মে, বাংলাদেশ জাতীয়তাবাদী দলের আইনজীবীদের সংগঠন জাতীয়তাবাদী আইনজীবী ফোরামের ডাকে চাকলাদার কাজ থেকে বিরত থাকেন।  প্রধান বিচারপতি সুরেন্দ্র কুমার সিনহা চাকলাদার ও বিচারপতি এ কে এম শহীদুল হকের কাছে ব্যাখ্যা চেয়েছিলেন, যারা ২০১৫ সালের এপ্রিলে সাবেক প্রধানমন্ত্রী খালেদা জিয়াকে উচ্ছেদের বিষয়টি পর্যবেক্ষণ করেছিলেন।  চাকলাদার ২০১৬ সালে অবসর গ্রহণ করেন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
৬৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৮ এর অন্তর্গত। এটি পূর্বে সারুলিয়া ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬৬ ঢাকা মহানগরের ডেমরা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন আ: মতিন সাউদ।   বিবরণ  ওয়ার্ড নং ৬৬ ঢাকা মহানগরের ডগাইর (পূর্ব) পুরাতন (৭ নম্বর ওয়ার্ড অংশ), বামৈল, ডগাইর (পূর্ব) পুরাতন (৮ নম্বর ওয়ার্ড অংশ) ও ডগাইর পশ্চিম পাড়া এলাকা নিয়ে গঠিত।   ইতিহাস  ২০১৭ সালের পূর্বে এটি সারুলিয়া ইউনিয়নের ৭,৮,৯ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৬ নং ওয়ার্ড হিসেবে আত্মপ্রকাশ করে।   কাউন্সিলর  নির্বাচনকাউন্সিলরগরাজনৈতিক দলসূত্র  ২০২০ আব্দুল মতিন সাউদ বাংলাদেশ জাতীয় পার্টি (নাজিউর)   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
সিরেন (বৈজ্ঞানিক নাম: Hestina persimilis (Westwood)) যার শরীর ও ডানা কালচে খয়েরি রঙের, ডানায় নীলচে ধূসর সরু ডোরা দেখা যায়। এরা বড় আকারের প্রজাপতি। সিরেন ‘নিমফ্যালিডি’ পরিবারের সদস্য এবং ' অ্যাপাটুরিনি' উপগোত্রের অন্তর্ভুক্ত। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।   আকার  প্রসারিত অবস্থায় সিরেন এর ডানার আকার ৬৫-৭৫ মিলিমিটার দৈর্ঘ্যের হয়।   উপপ্রজাতি"Hestina Westwood, [1850]" at Markku Savela's Lepidoptera and Some Other Life Forms  H. p. persimilis Westwood, 1851 H. p. zella Butler, 1869  H. p. chinensis Leech, 1890   ভারতে প্রাপ্ত সিরেন এর উপপ্রজাতি  ভারতে প্রাপ্ত সিরেন এর উপপ্রজাতি হল-   Hestina persimilis persimilis (Westwood, 1851) – East Himalayan Siren  Hestina persimilis zella (Butler, 1869) – West Himalayan Siren   বিস্তার  এই প্রজাতি ভারত এর হিমাচল প্রদেশ থেকে অরুণাচল প্রদেশ, ওড়িশা, নেপাল এবং ভুটান এর বিভিন্ন অঞ্চলে দেখা যায়।   চিত্রশালা   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৫০-এ বর্ণিত প্রজাপতি
সেন্ট পলস্ উচ্চ বিদ্যালয় বাংলাদেশের বাগেরহাট জেলার মোংলায় অবস্থিত একটি উচ্চ বিদ্যালয়। এটি ১৯৫৪ সালে প্রতিষ্ঠিত হয়।   ইতিহাস  সেন্ট পলস্ উচ্চ বিদ্যালয় ১৯৫৪ সালে প্রতিষ্ঠিত হয়। এটি দক্ষিণ বঙ্গের সুপরিচিত একটি বিদ্যালয়। ফাদার মারিনো রিগন নামে এক ইটালিয়ান ধর্মযাজক এই বিদ্যালয় প্রতিষ্ঠা করেন। তিনি বাংলাদেশের পরম বন্ধু। ফাদার রিগন দেশের দক্ষিণাঞ্চলে প্রতিষ্ঠা করেন ১৭টি শিক্ষাপ্রতিষ্ঠান।   শিক্ষা-কার্যক্রম  বিদ্যালয়টিতে বিজ্ঞানাগার, পাঠাগার ও কমন রুম রয়েছে। এছাড়া, স্কাউট ও সহশিক্ষা কার্যক্রম চালু রয়েছে।   ভর্তি-প্রক্রিয়া  এখানে প্রথম শ্রেণি হতে নবম শ্রেণি পর্যন্ত ভর্তি নেয়া হয়ে থাকে। নতুন শিক্ষাবর্ষের ৩১ জানুয়ারি পর্যন্ত ভর্তি কার্যক্রম চলমান থাকে। উল্লেখযোগ্য শিক্ষার্থী রুদ্র মুহম্মদ শহীদুল্লাহ   আরও দেখুন   বাংলাদেশের বিদ্যালয়সমূহের তালিকা   তথ্যসূত্র    বহিঃসংযোগ     বিষয়শ্রেণী: বাগেরহাট জেলার বিদ্যালয় বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খ্রিস্টান শিক্ষাপ্রতিষ্ঠান
thumb|নাসরিন সতৌদে  নাসরিন সতৌদে () ইরানের একজন মানবাধিকার আইনজীবী। তিনি অপ্রাপ্ত বয়স্কদের অপরাধের জন্য মৃত্যুদণ্ডপ্রাপ্ত বন্দীদের সহ ২০০৯ সালের জুন মাসের বিতর্কিত ইরানের প্রেসিডেন্ট নির্বাচনের ইরানের বিরোধী নেতাকর্মী ও রাজনীতিকদের প্রতিনিধিত্ব করেছেন। তার ক্লায়েন্টরাদের মধ্যে সাংবাদিক ইসা সাহরখিজ, নোবেল শান্তি পুরস্কার বিজয়ী শিরিন এবাদি এবং হেশমত তাবারজাদীকে অন্তর্ভুক্ত রয়েছেন। তিনি হিজাব ছাড়া প্রকাশ্যে হাজির হওয়ার জন্য গ্রেফতারকৃত মহিলাদেরও প্রতিনিধিত্ব করেছেন, যা ইরানে শাস্তিযোগ্য অপরাধ। নাসরিন সতৌদে ২০২০ সালের তথ্যচিত্রনাসরিন এর  বিষয় ছিল, এই তথ্যচিত্রে ইরানে গোপনে দৃশ্যধারণ করে "নারী, শিশু এবং সংখ্যালঘুদের অধিকারের জন্য চলমান লড়াই" সম্পর্কে চিত্রিত হয়েছে।" তিনি ২০২১ সালে তথ্যচিত্রের বিষয়ে ঘোষণা করার সময় পৃথিবী 100 প্রভাবশালী ব্যক্তি মধ্যে ছিলেন।   জীবন  তাকে ২০১০ সালের সেপ্টেম্বর মাসে অপপ্রচার ছড়ানো এবং রাষ্ট্রীয় নিরাপত্তার ক্ষতি করার ষড়যন্ত্রের অভিযোগে গ্রেপ্তার করা হয় এবং ইভিন কারাগারে নির্জন কারাগারে বন্দী করা হয়। ইরানের কর্তৃপক্ষ ২০১১ সালের জানুয়ারি মাসে তাকে আইন চর্চা ও ২০ বছরের জন্য দেশ ত্যাগ করতে বাধা দেওয়ার পাশাপাশি ১১ বছর কারাদণ্ড প্রদান করে। সেই বছরের পরে, একটি আপিল আদালত তার সাজা কমিয়ে ছয় বছর করে এবং তার দেশ ত্যগের বিষয়ে নিষেধাজ্ঞা কমিয়ে দশ বছর করে।  ২০১৮ সালের জুন মাসে তাকে আবার গ্রেপ্তার করা হয় এবং ২০১৯ সালের ১২ মার্চ তেহরানে কারাগারে দণ্ডিত করা হয়, বেশ কয়েকটি জাতীয় নিরাপত্তা-সংক্রান্ত অপরাধের অভিযোগে অভিযুক্ত হওয়ার পর। যদিও তেহরানের একজন বিচারক ইসলামিক রিপাবলিক নিউজ এজেন্সিকে বলেছেন যে তাকে সাত বছর কারাভোগ করার সাজা দেওয়া হয়েছে, অন্যান্য সূত্রের খবর অনুযায়ী সর্বোচ্চ শাস্তি ১০ বছরের কারাদণ্ড এবং ১৪৮ টি বেত্রাঘাত সহ ছয়টি অন্যান্য রায় এবং মোট ৩৮ বছরের সাজা রয়েছে। যাইহোক, পরে সাজা কমিয়ে মোট ১০ বছর করা হয়েছিল। তিনি এখনও ঘরচেকে আছেন।   কাজ ও কার্যকলাপ  তিনি তার কর্মজীবন শুরু করেন ইরানের আবাসন মন্ত্রণালয়ের আইনি অফিসে এবং দুই বছর পর রাষ্ট্রীয় মালিকানাধীন ব্যাংক তেজারাতের আইনি বিভাগে যোগদান করেন। ব্যাংকে থাকাকালীন তিনি "আলজেরিয়া আদালত তলব করার সময়" যুক্তরাষ্ট্রের সাথে তার বিরোধের ক্ষেত্রে ইরান দ্য হেগ -এ উপস্থাপিত অনেক মামলার আইনি প্রস্তুতি এবং আইনি যুক্তি তৈরিতে ব্যাপকভাবে জড়িত ছিলেন।  তথ্যসূত্র  বিষয়শ্রেণী:বিবিসি ১০০ নারী বিষয়শ্রেণী:শাখারভ পুরস্কার প্রাপক বিষয়শ্রেণী:ইরানি বন্দী ও আটক বিষয়শ্রেণী:জীবিত ব্যক্তি বিষয়শ্রেণী:ইরানি নারী অধিকার কর্মী বিষয়শ্রেণী:ইরানি মানবাধিকার কর্মী বিষয়শ্রেণী:ইরানি ভিন্নমতাবলম্বী বিষয়শ্রেণী:শিশু অধিকার কর্মী বিষয়শ্রেণী:১৯৬৩-এ জন্ম বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:ইরানি নারী আইনজীবী